《水调歌头 五陵侠少》
清代·陈维岱

白面谁家子，腰下佩锟铻。短衣匹马驰骤，游侠遍三吴。

更向长安道上，不惜黄金千镒，调笑酒家胡。兄尚平阳主，弟拜执金吾。

行乐处，追从者，绿鞲奴。一生有力如虎，人号小于菟。

最爱灌夫籍福，暇日吹箫击筑，自笑一愁无。朱邸春留客，红烛夜呼卢。

作者简介：陈维岱，字鲁望，宜兴人。有《石闾词》一卷。